אם נודדת

אם נודדת (באנגלית: Migrant Mother) הוא תצלום מאת הצלמת האמריקאית דורותיאה לאנג. התמונה צולמה ב-1936, במהלך השפל הגדול בארצות הברית, והפכה לאחד מסמליו ונחשבת לאחת מהתמונות המפורסמות ביותר.<ref name=":6"></ref> בתמונה נראית פלורנס אוונס תומפסון כשילדה נשענת על כל אחת מכתפיה וראשיהן מופנים מהמצלמה, והיא אוחזת בחיקה תינוקת, אשר מוסתרת חלקית.

==רקע==

לאנג צילמה את האם הנודדת במסגרת עבודתה במנהלת החקלאות האמריקאית.<ref name=":0"></ref> בחודש מרץ 1936, לאחר שסיימו קטיף סלק בעמק אימפריאל שבדרום קליפורניה, נסעו תומפסון ומשפחתה צפונה במטרה לחפש עבודה חדשה. במהלך הנסיעה התקלקל רכבם והם נאלצו לעצור במחנה עניים ליד העיירה ניפומו (Nipomo), אחד מרבים שהוקמו לצד הדרך בעקבות המצב הכלכלי. בזמן ששניים מבניה של תומפסון לקחו חלק מהרכב לתיקון בעיירה, הקימו היא ושאר בניה מאהל זמני. בזמן שתומפסון המתינה, התקרבה אליה דורותיאה לאנג והחלה לצלם אותם. תומפסון לא הייתה להוטה להצטלם ולהציג את משפחתה כמטפורה לעוני. אחת מבנותיו של תומפסון, סיפרה שלאנג שכנעה את אימה שהדימוי יעלה למודעות הציבור את מצוקתם של עובדים חרוצים אך עניים.<ref name=":2" /> היא צילמה 6 תמונות תוך 10 דקות.

מאוחר יותר סיפרה לאנג על הפגישה<ref name=":1">Dorothea Lange. “The Assignment I’ll Never Forget.” Popular Photography 46, no. 2 (June 1960), pp. 42–43, 126.</ref>: 

מנגד טענה תומפסון כי לאנג מעולם לא שאלה שאלות והבינה את הפרטים לא נכון. טרוי אוונס, אחד מבניה של תומפסון, סיפר<ref></ref>: 

תומפסון טענה שלאנג הבטיחה שהתמונות לא יפורסמו לעולם, אבל לאנג שלחה את התמונות ל"סן פרנסיסקו ניוז" ולמנהלת החקלאות. יום למחרת, ב-11 במרץ 1936, פרסם העיתון את התמונות תחת הכותרת: "מה המשמעות של הניו דיל לאמא הזו ולילדיה?" ודווח שבין 2,500 ל-3,500 עובדים עניים סובלים מרעב במחנות ליד ניפומו.<ref name=":3"></ref><ref name=":6" /> בעקבות הפרסום העביר הממשל הפדרלי מעל 9,000 קילוגרם מזון למחנות<ref name=":3" />, אבל תומפסון ומשפחתה כבר לא היו שם.<ref name=":4" />

==זהותה של תומפסון==
פלורנס אוונס תומפסון נולדה באחד בספטמבר 1903 בטריטוריה האינדיאנית שכיום היא חלק מאוקלהומה. שני הוריה הם ממוצא צ'רוקי. בגיל 17 היא התחתנה עם קליאו אוונס, בנו של חוואי. המשפחה היגרה מערבה ביחד עם קרובים ממשפחת אוונס ושם עבדו בחוות בעמק סקרמנטו. בשנת 1931, תומפסון הייתה בהריון עם ילדה השישי כאשר בעלה נפטר משחפת. פלורנס עבדה בשדות ובמסעדות כדי לפרנס את ששת ילדיה.<ref name=":0" /> בשנות השלושים היא ילדה עוד ארבעה ילדים. המשפחה עבדה בעבודות מזדמנות בחקלאות ועברה ממקום למקום בעקבות היבולים בקליפורניה ולעיתים גם באריזונה.<ref name=":5"></ref> ב-1945 המשפחה השתקעה במודסטו קליפורניה.<ref name=":4"></ref>

בשנת 1978, כשהייתה בת 75, זוהתה תומפסון כאם הנודדת. לא ברור אם היא כתבה לעיתון המקומי Modesto Bee<ref></ref> או שעיתונאי מטעם העיתון זיהה אותה<ref name=":2"></ref>. תומפסון צוטטה:

<ref name=":1" />

תומפסון נפטרה בקליפורניה ב-16 בספטמבר 1983, בגיל 80.

== תמונה איקונית ==
לאנג עבדה באותה תקופה עבור סוכנות ממשלתית פדרלית אמריקאית, כך שהתמונה הייתה ברשות הציבור, והיא לא קיבלה תמלוגים עבורה. עם זאת, התמונה הביאה ללאנג פרסום רב, וביססה את שמה כצלמת. תומפסון, לעומת זאת, תיעבה את התמונה מפני שלאנג התפרסמה על חשבונה ושדמותה בתמונה מקרינה פאסיביות וחוסר אונים.<ref></ref> תומפסון וילדיה ביקשו להפיג את הדימוי השלילי שדבק בהם כפליטי אגן האבק.<ref name=":5" />

התמונה השישית מאותו סט הפכה למוכרת ביותר. התמונה מתמקדת בפניה של תומפסון, ומהר מאוד הפכה להיות סמל לאותה תקופה, וייצגה עידן שלם. רוי סטרייקר (Stryker), כלכלן וצלם, כינה את התמונה "הצילום האולטימטיבי של השפל הגדול". הצלם אדוארד סטייכן הכריז על התמונות כ"התיעוד האנושי המרשים ביותר שהוצג בתמונות אי פעם". עם זאת, מאוחר יותר ספגו הצלמים ביקורת על כך שהציגו את תנאי המחיה של המצולמים כחמורים יותר משהיו באמת.

בזמן ההכנות להצגת התמונה בתערוכה ב-1941, נעשה ריטוש בנגטיב על מנת להסיר את קצה אגודלה של תומפסון, שהופיע בפינה הימנית התחתונה והפריע לקומפוזיציה.<ref name=":0" /> הדבר התגלה בשנות ה-60, כאשר בני זוג גילו את התמונה המקורית בפחי האשפה של לשכת המסחר בסן חוזה. אחרי מותם של שני בני הזוג גילתה בתם את התמונות בביתם. ב-1998 הודפסה התמונה על בול בשירות הדואר של ארצות הברית.<ref name=":3" />

באותו זמן, נמכר תצלום מקורי שלאנג כתבה מאחוריו הערות וחתמה עליו, תמורת 244,500 דולר. בנובמבר 2002 נמכר העותק האישי של לאנג תמורת 141,500 דולר.<ref name=":3" /> באוקטובר 2005 שילם קונה אנונימי 296,000 דולר עבור הצילומים הלא מרוטשים.

== קישורים חיצוניים ==

* [https://opinionator.blogs.nytimes.com/2009/10/24/the-case-of-the-inappropriate-alarm-clock-part-7/ ריאיון עם פלורנס אוונס תומפסון] 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:תצלומים בארצות הברית
קטגוריה:ארצות הברית: תרבות
קטגוריה:השפל הגדול
קטגוריה:1936 בארצות הברית
קטגוריה:טיים מגזין: 100 התמונות המשפיעות ביותר בכל הזמנים
קטגוריה:תצלומי נשים